2014 йылдың 27 сентябренән Украинаның  «Ҡырым»  ирекле иҡтисади зонаһын булдырыу тураһында» Законы көсөнә инә. Украинаның СЭЗ тураһындағы Законы нигеҙендә 10 тулы календарь йыл дауамында (йәғни 2024 йылдың 27 сентябренә саҡлы) «Ҡырым» ирекле иҡтисади зонаһы ғәмәлдә булырға тейеш. «Ҡырым» СЭЗ-ы һәм Украинаның материк территорияһы сиге Автономиялы Ҡырым Республикаһы һәм Херсон өлкәһе араһындағы ҡоро ер административ сик һыҙығы буйлап үтә. Шуға ярашлы,  «Ҡырым» СЭЗ-ы административ сигендә таможеня тикшереүе зоналары төҙөү ҡарала. Йәғни административ сик  аша «Ҡырым» СЭЗ-ына тауарҙар индергәндә, уларға экспорт декларацияһы,  «Ҡырым» СЭЗ-ынан сығарғанда — импорт декларацияһы тултырыла.